Source: https://www.cyberlaw.ro/legislatie/ordonanta-de-urgenta-guvernului-nr-192011-privind-unele-masuri-pentru-modificarea-unor-acte-normative-domeniul-comunicatiilor-electronice/
Timestamp: 2019-06-26 15:02:38+00:00
Document Index: 17369139

Matched Legal Cases: ['articolul 10', 'articolul 52', 'articolul 59', 'articolul 59', 'articolul 65', 'articolul 65', 'articolul 65']

Ordonanța de urgenţă a Guvernului nr. 19/2011 privind unele măsuri pentru modificarea unor acte normative în domeniul comunicaţiilor electronice - Cyberlaw
Legislație /Comunicații electronice / Ordonanța de urgenţă a Guvernului nr. 19/2011 privind unele măsuri pentru modificarea unor acte normative în domeniul comunicaţiilor electronice
Ordonanța de urgenţă a Guvernului nr. 19/2011 privind unele măsuri pentru modificarea unor acte normative în domeniul comunicaţiilor electronice
– Legea nr. 154/2012 publicată în Monitorul Oficial, Partea I nr. 680 din 01/10/2012.
– Legea nr. 67/2013 publicată în Monitorul Oficial, Partea I nr. 176 din 01/04/2013.
Art. I. Abrogat prin alineatul din Lege nr. 154/2012 începând cu 31.10.2012.
Art. II. – Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, publicată în Monitorul Oficial al României, Partea I, nr. 174 din 19 martie 2009, aprobată prin Legea nr. 113/2010, se modifică şi se completează după cum urmează:
“a) de punere în aplicare a politicii şi strategiei sectoriale elaborate de Ministerul pentru Societatea Informaţională (MSI) în domeniul comunicaţiilor electronice, comunicaţiilor audiovizuale şi al serviciilor poştale;
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . …
g) de organ de decizie, în condiţiile legii, în soluţionarea de litigii între furnizorii de reţele şi/sau servicii de comunicaţii electronice, în scopul asigurării liberei concurenţe şi al protecţiei intereselor utilizatorilor pe pieţele acestor servicii;”
“2. asigură, în calitate de autoritate de reglementare, reprezentarea în instituţii şi în organizaţii internaţionale din domeniul reglementării comunicaţiilor electronice, comunicaţiilor audiovizuale, echipamentelor radio şi echipamentelor terminale de comunicaţii electronice, compatibilităţii electromagnetice şi serviciilor poştale, susţinând, în cadrul acestora, politica şi strategia naţională în domeniu, şi poate primi mandat pentru a încheia acorduri internaţionale cu caracter tehnic;
12. soluţionează litigii, în condiţiile legii, între furnizorii de reţele şi/sau servicii de comunicaţii electronice, în scopul asigurării liberei concurenţe şi al protecţiei intereselor utilizatorilor finali.”
3. La articolul 10 alineatul (2), punctele 4, 11, 12, 14 şi 20_1 vor avea următorul cuprins:
20_1. elaborează norme tehnice, inclusiv privind exercitarea controlului respectării unor obligaţii în domeniul comunicaţiilor electronice, comunicaţiilor audiovizuale, echipamentelor radio şi echipamentelor terminale de comunicaţii electronice, compatibilităţii electromagnetice şi serviciilor poştale, precum şi pentru utilizarea resurselor limitate din domeniul comunicaţiilor electronice.»
Art. III. – Legea audiovizualului nr. 504/2002, publicată în Monitorul Oficial al României, Partea I, nr. 534 din 22 iulie 2002, cu modificările şi completările ulterioare, se modifică după cum urmează:
1_1. La articolul 52, după alineatul (5) se introduce un nou alineat, alineatul (5_1), cu următorul cuprins:
«(5_1) Termenul de valabilitate a licenţei de emisie acordate pentru difuzarea pe cale radio terestră a serviciilor publice de radiodifuziune şi de televiziune în sistem analogic în condiţiile alin. (5) va fi reînnoit, temporar, până la data stabilită pentru încetarea emisiilor în sistem analogic determinată prin Strategia privind tranziţia de la televiziunea analogică terestră la cea digitală terestră şi implementarea serviciilor multimedia digitale la nivel naţional.»
“(6) Modul de desfăşurare a procedurilor prevăzute la alin. (4), condiţiile de acordare a licenţelor de utilizare a frecvenţelor radio în sistem digital terestru, precum şi cuantumul taxei de licenţă prevăzute la alin. (5) se stabilesc prin hotărâre a Guvernului, iniţiată de către Secretariatul General al Guvernului, la propunerea Autorităţii Naţionale pentru Administrare şi Reglementare în Comunicaţii.”
2_1. După articolul 59 se introduce un nou articol, articolul 59_1, cu următorul cuprins:
«Art. 59_1. – În perioada de tranziţie de la televiziunea analogică terestră la cea digitală terestră, aşa cum este definită de Strategia privind tranziţia de la televiziunea analogică terestră la cea digitală terestră şi implementarea serviciilor multimedia digitale la nivel naţional, frecvenţele radio pot fi utilizate în sistem digital terestru şi în baza unui acord eliberat de ANCOM.»
“Art. 65. – Licenţa de emisie se poate revoca sau suspenda, după caz, de Autoritatea Naţională pentru Administrare şi Reglementare în Comunicaţii, prin decizie a preşedintelui, în următoarele situaţii:”.
3_1. La articolul 65, literele c) şi f) vor avea următorul cuprins:
f) neplata, de către titular, în termen de 45 de zile de la scadenţă, a tarifului de utilizare a spectrului.»
4. La articolul 65_1, partea introductivă va avea următorul cuprins:
“Art. 65_1. – Licenţa de utilizare a frecvenţelor radio în sistem digital terestru se poate revoca sau suspenda, după caz, de Autoritatea Naţională pentru Administrare şi Reglementare în Comunicaţii, prin decizie a preşedintelui, în următoarele situaţii:”.
4_1. La articolul 65_1, literele a) şi b) vor avea următorul cuprins:
b) neplata, de către titular, în termen de 45 de zile de la scadenţă, a tarifului de utilizare a spectrului;».
“Art. 73. – (1) Utilizarea staţiilor de emisie de radiodifuziune sonoră terestră şi televiziune terestră aflate sub jurisdicţia României, în scopul furnizării oricărui serviciu de programe pe, respectiv de pe teritoriul României, se poate face numai după obţinerea autorizaţiei tehnice de la Autoritatea Naţională pentru Administrare şi Reglementare în Comunicaţii, pe baza procedurii stabilite de aceasta.”